TRUE ร่วงยาว 4 วันราคาทรุด 17% หลังผลงานไตรมาส 3 ต่ำคาด ฟากโบรกฯหั่นเป้าเหลือ 5.45 บ.
TRUE ร่วงยาว 4 วันราคาทรุด 17% หลังผลงานไตรมาส 3 ต่ำคาด ฟากโบรกฯหั่นเป้าเหลือ 5.45 บ.
TRUE ร่วงยาว 4 วันราคาทรุด 17% หลังผลงานไตรมาส 3 ต่ำคาด ฟากโบรกฯหั่นเป้าเหลือ 5.45 บ.
20 พ.ย. 2562

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 15.55 น. อยู่ที่ระดับ 4.18 บาท ลบ 0.18 บาท หรือ 4.13% สูงสุดที่ระดับ 4.34 บาท ต่ำสุดที่ระดับ 4.16 บาท ด้วยมูลค่าการซื้อขาย 1.59 พันล้านบาท

ทั้งนี้ ราคาหุ้น TRUE ปรับตัวลดลงมาอย่างต่อเนื่องตั้งแต่วันที่ 15 พ.ย. 62 หลังรายงานผลการดำเนินงานงวดไตรมาส 3/62 ออกมาได้ต่ำกว่าที่คาดการณ์ไว้ โดยหุ้น TRUE ปรับตัวลดลงมา 4 วันติด นับตั้งแต่ราคาปิดที่ระดับ 5.05 บาท เมื่อวันที่ 11 พ.ย.62 คิดเป็นการปรับตัวลดลงกว่า 0.87 บาท หรือคิดเป็น 17% ทำจุดต่ำสุดในรอบ 7 ปี นับตั้งแต่ราคาหุ้นปิดที่ระดับ 4.17 บาท เมื่อวันที่ 22 พ.ย. 2555
ด้านบล.ฟินันเซีย ไซรัส ระบุในบทวิเคราะห์ ปรับลดประมาณการกำไรปกติลงโดยสำหรับปี 2562 ลดจาก 2,515 ล้านบาท เหลือ 220 ล้านบาท พลิกจากขาดทุน 2,761 ล้านบาทในปี 2561 ขณะที่ปี 2563 ปรับลดกำไรปกติลงจาก 4,731 ล้านบาท เหลือ 1,380 ล้านบาท เพิ่มขึ้น 527.8% เทียบกับปีก่อน
โดยปรับลดรายได้จากการให้บริการไม่รวม IC ปี 2562-63 ลงเหลือโต 3% จากปีก่อน และ 3.9% จากปีก่อนตามลำดับ (เดิมคาดโต 5.4% เทียบกับปีก่อน และ 4% เทียบจากปีก่อน ขณะที่ฝั่งต้นทุนสูงกว่าที่เราคาดเช่นกันส่งผลให้ EBITDA Margin ปี 2563 คาดลดลงเหลือ  26.5% (เดิมคาด 29.7%)
อย่างไรก็ตาม จากประมาณการกำไรที่ปรับลงส่งผลให้ราคาเหมาะสมของ TRUE ในปี 2563 ลดลงจาก 7 บาทเหลือ 5.45 บาท (DCF WACC 9.07% Terminal Growth 2%) โดยในด้านราคาหุ้นปรับตัวลง 12.1% นับตั้งแต่ประกาศงบไตรมาส 3/62 ซึ่งสะท้อนปัจจัยลบไปมากพอสมควรและทำให้ราคาหุ้นปัจจุบันมี Upside เปิดกว้างกว่า 10% เมื่อเทียบกับราคาเหมาะสม เราจึงยังคงคำแนะนำ “ซื้อ”